Avis juridique important

|

52004PC0682

Pasiūlymas Tarybos sprendimas is dalies keičiantis Sprendimo 98/198/EB, leidziančio Jungtinei Karalystei pratęsti nuo sestosios PVM direktyvos (77/388/EEB) dėl valstybių narių apyvartos mokesčių įstatymų derinimo 6 ir 17 straipsnių nukrypstančios priemonės taikymą, 3 straipsnį.  /* KOM/2004/0682 galutinis */

Pasiūlymas TARYBOS SPRENDIMAS is dalies keičiantis Sprendimo 98/198/EB, leidziančio Jungtinei Karalystei pratęsti nuo sestosios PVM direktyvos (77/388/EEB) dėl valstybių narių apyvartos mokesčių įstatymų derinimo 6 ir 17 straipsnių nukrypstančios priemonės taikymą, 3 straipsnį.(pateikta Komisijos)AIŠKINAMASIS MEMORANDUMAS1. Under Article 27 of the Sixth Council Directive of 17 May 1977 on the harmonisation of the laws of the Member States relating to turnover taxes - Common system of value added tax: uniform basis of assessment, [1] the Council, acting unanimously on a proposal from the Commission, may authorise any Member State to introduce special measures for derogation from the provisions of the Directive, in order to simplify the procedure for charging the tax or to prevent certain types of tax evasion or avoidance.[1]  OJ L 145, 13.6.1977, p.1. As last amended by Directive 2004/15/EC (OJ L 52, 21.2.2004, p. 61)2. As a rule, such authorisations are given on a temporary basis, so that an assessment can be made after a few years as to whether the special measures are appropriate and effective.3. Decision 95/252/EC of 29 June 1995 [2] taken by the Council under Article 27 of the Sixth Directive authorised the United Kingdom to apply measures derogating from Articles 6 and 17 of the Directive.[2]  OJ L 159, 11.7.1995, p. 19.4. The measures authorised under Decision 95/252/EC and subsequently under Decision 98/198/EC [3] enable the United Kingdom first to restrict to 50% the right of the hirer or lessee to deduct input tax on charges for hire or lease of a business passenger car where the car is used for private purposes and, secondly, not to treat as supplies of services for consideration the private use of a business car hired or leased by a taxable person. The derogation removes the need for the hirer / lessee to keep records of private mileage travelled in business cars and to account for tax on the actual mileage of each car and is therefore a simplification. The derogation has been renewed a number of times but is due to expire on 31 December 2004.[3]  OJ L 76, 9.3.1998, p. 37.5. By letter received by the Secretariat-General on 14 June 2004, the United Kingdom requested authorisation to extend application of these measures by a further three years. The Commission is content with this timescale as it will then be able to review the derogation in the light of future discussions on its proposals to define categories of restrictions to the right to deduct.6. The derogation was last renewed for a year until 31 December 2004 by virtue of Council Decision 2003/909/EC [4], pending the evaluation of the impact of the ruling in European Court of Justice case number C-17/01. The ruling, delivered on 29 April 2004, confirmed the validity of the equivalent German derogation, authorised by Council Decision 2000/186/EC. The ruling means that the matters of law and of fact which justified the original application of the special measures in question have not changed and still pertain.[4]  OJ L 342, 22.12.2003, p. 49.7. In accordance with Article 27(2) of the Sixth Directive, the Commission transmitted the United Kingdom's request to the other Member States on 7 July 2004.Pasiūlymas TARYBOS SPRENDIMAS is dalies keičiantis Sprendimo 98/198/EB, leidziančio Jungtinei Karalystei pratęsti nuo sestosios PVM direktyvos (77/388/EEB) dėl valstybių narių apyvartos mokesčių įstatymų derinimo 6 ir 17 straipsnių nukrypstančios priemonės taikymą, 3 straipsnįEUROPOS SĄJUNGOS TARYBA,atsizvelgdama į Europos bendrijos steigimo sutartį,atsizvelgdama į 1977 m. geguzės 27 d. sestąją Tarybos direktyvą 77/388/EEB dėl valstybių narių apyvartos mokesčių įstatymų derinimo - Bendros pridėtinės vertės mokesčio sistemos: vienodo vertinimo pagrindo [5], ypač į jos 27 straipsnio 1 dalį,[5]  OL L 145, 1977 6 13, p. 1. Su paskutiniais pakeitimais, padarytais Direktyva 2004/15/EB (OL L 52, 2004 2 21, p. 61).atsizvelgdama į Komisijos pasiūlymą [6],[6]  OL C [...], [...], p. [...].atsizvelgdama į Tarybos sprendimus 95/252/EB [7], 98/198/EB [8], 1999/79/EB [9], 2000/747/EB [10] ir 2003/909/EB [11],[7]  OL L 159, 1995 7 11, p. 19.[8]  OL L 76, 1998 3 13, p. 31.[9]  OL L 27, 1999 2 2, p. 22.[10]  OL L 302, 2000 12 1, p. 63.[11]  OL L 342, 2003 12 30, p. 49.kadangi:(1) Pagal Direktyvos 77/388/EEB 27 straipsnio 1 dalį Taryba, vienbalsiai priimanti sprendimus Komisijos siūlymu, gali leisti bet kuriai valstybei narei imtis specialių priemonių, nukrypstančių nuo tos direktyvos nuostatų, arba jas pratęsti, kad būtų supaprastinta mokesčio taikymo tvarka arba uzkirstas kelias tam tikriems mokesčių vengimo arba mokesčių slėpimo atvejams.(2) Jungtinės Karalystės Vyriausybė rastu, uzregistruotu Komisijos generaliniame sekretoriate 2004 m. birzelio 14 d. ir po to persiųstu visoms valstybėms narėms 2004 m. liepos 7 d., paprasė pratęsti anksčiau jai Tarybos direktyvomis 95/252/EB ir 98/198/EB suteiktą isimtį.(3) Ši islikusi leidzianti nukrypti nuostata leidzia Jungtinei Karalystei iki 50 % apriboti nuomininko arba asmens, nuomojančio pagal isperkamąją sutartį teisę atskaityti mokesčius, taikomus rinkliavoms uz verslui skirto keleivinio automobilio nuomą arba uz isperkamąją nuomą, jeigu automobilis taip pat naudojamas privačiai. Ji taip pat leidzia Jungtinei Karalystei apmokestinamo asmens verslo reikalams isnuomoto arba isperkamai isnuomoto automobilio naudojimo asmeniskai nelaikyti paslaugų teikimu. Ši isimtis panaikina būtinybę nuomotojui pasilaikyti verslo automobiliu privačiai nuvaziuoto atstumo įrasus ir mokesčiams apskaičiuoti kiekvienu automobiliu privačiai nuvaziuotą atstumą. Todėl tai yra supaprastinanti priemonė, bet tuo pačiu ji riboja piktnaudziavimo pateikiant neteisingus įrasus apimtį.(4) Todėl teisinės ir faktinės aplinkybės, dėl kurių buvo suteiktas leidimas taikyti pradinę isimtį, nepakito ir vis dar yra aktualios.(5) Atsizvelgiant į Komisijos pasiūlymus is dalies pakeisti Direktyvą 77/388/EEB dėl teisės atskaityti PVM apribojimų, reikia pratęsti leidimo laikotarpį, kol įsigalios is dalies keičianti direktyva. Tačiau, sio leidimo galiojimas baigsis ne vėliau kaip 2007 m. gruodzio 31 d., jeigu iki to laiko neįsigalios direktyva, leidzianti tuo metu įvertinti isimties poreikį atsizvelgiant į tolimesnes Tarybos diskusijas dėl sios direktyvos.(6) Pratęstas laikotarpis neturės jokio poveikio Europos Bendrijų nuosaviems istekliams, kaupiamiems is pridėtinės vertės mokesčio.PRIĖMĖ ŠĮ SPRENDIMĄ:1 straipsnisDirektyvos 98/198/EB 3 straipsnis pakeičiamas taip:,3 straipsnisŠio leidimo galiojimas baigiasi Bendrijos taisyklių, nustatančių, is kurių su kelių transporto priemonėmis susijusių islaidų galima atskaityti visą pridėtinės vertės mokestį, įsigaliojimo dieną, tačiau vėliausiai 2007 m. gruodzio 31 d."2 straipsnisŠis sprendimas skirtas Jungtinei Didziosios Britanijos ir Šiaurės Airijos Karalystei.Priimta Briuselyje, [...]Tarybos varduPirmininkas


               EUROPOS KOMISIJA
            Briuselis, 2017 08 28
            COM(2017) 455 final
            2017/0210(NLE)
            Pasiūlymas
            TARYBOS SPRENDIMAS
            dėl pozicijos, kuri turi būti priimta Europos Sąjungos vardu dvyliktajame Šalių konferencijos susitikime dėl įvairių Migruojančių laukinių gyvūnų rūšių išsaugojimo konvencijos šalių pateiktų pasiūlymų dėl Konvencijos priedų pataisų

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kuri turi būti priimta Sąjungos vardu Migruojančių laukinių gyvūnų rūšių išsaugojimo konvencijos šalių konferencijoje dėl numatomo priimti sprendimo dėl Konvencijos priedų pataisų.

               2.Pasiūlymo aplinkybės

               2.1.Migruojančių laukinių gyvūnų rūšių išsaugojimo konvencija

               Migruojančių laukinių gyvūnų rūšių išsaugojimo konvencija (toliau – Susitarimas) siekiama išsaugoti migruojančių sausumos ir jūrų gyvūnų bei paukščių rūšis jų paplitimo areale. Tai tarpvyriausybinė sutartis, sudaryta pagal Jungtinių Tautų aplinkos programą, kurią vykdant rūpinamasi laukinių gyvūnų ir jų buveinių išsaugojimu visame pasaulyje. Susitarimas įsigaliojo 1983 m. lapkričio 1 d. Šiuo metu Susitarimo šalių yra 124. Europos Sąjunga
                  1
                yra Susitarimo šalis nuo 1983 m. lapkričio 1 d. Visos valstybės narės yra Susitarimo šalys.

               2.2.Šalių konferencija

               Šalių konferencija yra pagrindinis sprendimus priimantis Susitarimo organas. Jos funkcijos nurodytos Susitarimo VII straipsnyje, be to, jai suteikti įgaliojimai vertinti migruojančių rūšių apsaugos būklę ir prireikus iš dalies keisti Susitarimo priedus. Jos susitikimai šaukiami kas trejus metus. Jei kitaip nenustatyta Susitarime, sprendimams priimti Šalių konferencijos susitikime reikalinga dviejų trečdalių dalyvaujančių ir balsuojančių šalių balsų dauguma.

               Įgaliojimai dėl Sąjungos pozicijos dėl priedų pataisų suteikiami Tarybos sprendimu, remiantis Komisijos pasiūlymu. Dėl ES bendros pozicijos dėl kitų sprendimų ir rezoliucijų projektų susitariama iš anksto rengiamuose atitinkamos Tarybos darbo grupės posėdžiuose arba iškart ES koordinaciniuose pasitarimuose.

               2.3.Numatomas Šalių konferencijos aktas

               2017 m. spalio 23–28 d. Maniloje (Filipinai) vyksiančiame dvyliktajame susitikime Šalių konferencija turi priimti sprendimą dėl Susitarimo priedų pataisų (toliau – numatomas aktas).

               Susitarimo XI straipsnyje nustatyta, kad priedų pataisas gali siūlyti bet kuri šalis. Priedų pataisa visoms šalims įsigalioja praėjus devyniasdešimčiai dienų po Šalių konferencijos susitikimo, kuriame ji buvo priimta, išskyrus tas šalis, kurios pareiškia išlygą.

               Numatomo akto tikslas yra iš dalies pakeisti Susitarimo I ir II priedus, kaip nustatyta Susitarimo XI straipsnyje. Pataisos priimamos dviejų trečdalių dalyvaujančių ir balsuojančių šalių balsų dauguma.

               Numatomas aktas tampa privalomas šalims pagal Susitarimo III straipsnį, kuriame nustatyta, kad I priede pateikiamas nykstančių migruojančių rūšių sąrašas ir kad šalys, kurios yra atitinkamų rūšių paplitimo valstybės, turi stengtis imtis įvairių išsaugojimo priemonių ir drausti gaudyti tokioms rūšims priklausančius gyvūnus.

               Susitarimo IV straipsnyje nustatyta, kad II priede išvardijamos migruojančios rūšys, kurių apsaugos būklė yra nepatenkinama ir kurioms išsaugoti ir valdyti reikia tarptautinių susitarimų, bei rūšys, kurių apsaugos būklei būtų labai naudingas tarptautinis bendradarbiavimas, galimas pagal tarptautines sutartis.  Jei aplinkybės to reikalauja, migruojanti rūšis gali būti įrašyta ir į I, ir į II priedą.

               3.Pozicija, kuri turi būti priimta Sąjungos vardu

               Dvyliktasis Susitarimo šalių konferencijos susitikimas vyks 2017 m. spalio 23–28 d. Maniloje (Filipinai). Sąjunga pasiūlė šiame susitikime iš dalies pakeisti Susitarimo II priedą ir į jį įtraukti paukščių rūšis Lanius excubitor excubitor ir Lanius minor.

               Kitos Konvencijos šalys pateikė pasiūlymų dėl Konvencijos I ir II priedo pataisų, susijusių su šiomis rūšimis: Pan paniscus, Pan troglodytes, Equus africanus, Equus ferus przewalskii, Lasiurus cinereus, Lasiurus borealis, Lasiurus blossevillii, Lasiurus ega, Panthera leo, Panthera pardus, Ursus arctos isabellinus, Pusa caspica, Gazella bennettii, Giraffa camelopardalis, Fregata andrewsi, Aquila nipalensis, Gyps bengalensis, Gyps indicus, Gyps tenuirostris, Sarcogyps calvus, Gyps africanus, Gyps coprotheres, Gyps rueppelli, Necrosyrtes monachus, Trigonoceps occipitalis, Torgos tracheliotos, Anous minutus worcesteri, Emberiza sulphurata, Rhincodon typus, Squatina squatina, Rhinobatos rhinobatos, Carcharhinus obscurus, Prionace glauca ir Rhynchobatus australiae.

               Sąjunga turėtų pritarti visiems pasiūlymams, nes jie yra moksliškai pagrįsti ir atitinka Sąjungos įsipareigojimą bendradarbiauti tarptautiniu mastu siekiant išsaugoti biologinę įvairovę. Be kita ko, turėtų būti skatinama apsvarstyti, kaip geriausiai pasinaudoti moksline informacija, kad būtų atsižvelgta tiek į biologines savybes, tiek į žuvų išteklių biologinius atskaitos taškus.

               Todėl būtina, kad Taryba priimtų sprendimą, kuriuo nustatoma pozicija dėl pataisų pasiūlymų, kuri turi būti priimta Sąjungos vardu dvyliktajame Šalių konferencijos susitikime.

               Dėl pataisų pasiūlymų daryti galiojančios Sąjungos teisės pakeitimų nereikia.

               4. Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  2
               .

               4.1.2.Taikymas aptariamuoju atveju

               Šalių konferencija yra susitarimu, t. y. Migruojančių laukinių gyvūnų rūšių išsaugojimo konvencija, įsteigtas organas. Dvyliktasis Konvencijos šalių konferencijos susitikimas vyks 2017 m. spalio 23–28 d. Maniloje (Filipinai). Sąjunga pasiūlė šiame susitikime iš dalies pakeisti Konvencijos II priedą ir į jį įtraukti paukščių rūšis Lanius excubitor excubitor ir Lanius minor.

               Aktas, kurį turi priimti Šalių konferencija, yra teisinę galią turintis aktas. Numatomas aktas bus privalomas pagal tarptautinę teisę vadovaujantis Migruojančių laukinių gyvūnų rūšių išsaugojimo konvencijos III straipsniu. Numatomu aktu susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu priimama pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su aplinka.

               Todėl siūlomo sprendimo materialinis teisinis pagrindas yra 192 straipsnio 1 dalis.

               4.3.Išvada

               Siūlomo sprendimo teisinis pagrindas turėtų būti SESV 192 straipsnio 1 dalis kartu su 218 straipsnio 9 dalimi.

               2017/0210 (NLE)

               Pasiūlymas

               TARYBOS SPRENDIMAS

               dėl pozicijos, kuri turi būti priimta Europos Sąjungos vardu dvyliktajame Šalių konferencijos susitikime dėl įvairių Migruojančių laukinių gyvūnų rūšių išsaugojimo konvencijos šalių pateiktų pasiūlymų dėl Konvencijos priedų pataisų

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Migruojančių laukinių gyvūnų rūšių išsaugojimo konvenciją (toliau – Susitarimas) Sąjunga sudarė 1982 m. birželio 24 d. Tarybos sprendimu 82/461/EEB
                  3
                ir ji įsigaliojo 1983 m. lapkričio 1 d.;

               (2)pagal Susitarimo XI straipsnį Šalių konferencija gali priimti sprendimą iš dalies pakeisti Susitarimo priedus;

               (3)2017 m. spalio 23–28 d. vyksiančiame dvyliktajame susitikime Šalių konferencija turi priimti sprendimą dėl Susitarimo I ir II priedų pataisų;

               (4)tikslinga nustatyti poziciją, kuri turi būti priimta Sąjungos vardu Šalių konferencijoje, nes sprendimas bus privalomas Sąjungai;

               (5)Sąjunga turėtų pritarti visiems pasiūlymams, nes jie yra moksliškai pagrįsti ir atitinka Sąjungos įsipareigojimą bendradarbiauti tarptautiniu mastu siekiant išsaugoti biologinę įvairovę, kaip numatyta Jungtinių Tautų biologinės įvairovės konvencijos 5 straipsnyje, taip pat Šalių konferencijos pagal Konvenciją priimtus sprendimus, visų pirma 10-ame susitikime sutartą visuotinį tikslą iki 2020 m. užkirsti kelią žinomų nykstančių rūšių išnykimui ir pagerinti tų rūšių, ypač nykstančių sparčiausiai, apsaugos būklę bei ją išlaikyti; be to, dėl šių pasiūlymų nereikės daryti galiojančios Sąjungos teisės pakeitimų;

               (6)Pan paniscus, Equus africanus, Equus ferus przewalskii, Ursus arctos isabellinus ir Pusa caspica rūšių žinduoliai ES nesutinkami. Todėl įtraukus šias rūšis į Konvencijos I priedą daryti Sąjungos teisės pakeitimų nereikėtų;

               (7)Pan troglodytes, Equus africanus, Lasiurus cinereus, Lasiurus borealis, Lasiurus blossevillii, Lasiurus ega, Panthera leo, Panthera pardus, Gazella bennettii ir Giraffa camelopardalis rūšių žinduoliai ES nesutinkami. Todėl įtraukus šias rūšis į II priedą daryti Sąjungos teisės pakeitimų nereikėtų;

               (8)Fregata andrewsi, Gyps bengalensis, Gyps indicus, Gyps tenuirostris, Sacrogyps calvus, Gyps coprotheres, Necrosyrtes monachus, Trigonoceps occipitalis, Anous minutus worcesteri ir Emberiza sulphurata rūšių paukščiai ES, išskyrus užjūrio teritorijas, kurioms netaikoma 2009 m. lapkričio 30 d. Europos Parlamento ir Tarybos direktyva 2009/147/EB dėl laukinių paukščių apsaugos, nesutinkami. Todėl įtraukus šias rūšis į Konvencijos I ir II priedus, daryti Sąjungos teisės pakeitimų nereikėtų;

               (9)Aquila nipalensis, Gyps africanus, Gyps rueppelli ir Torgos tracheliotos rūšių paukščiams taikoma 2009 m. lapkričio 30 d. Europos Parlamento ir Tarybos direktyva 2009/147/EB dėl laukinių paukščių apsaugos
                  4
               . Todėl įtraukus šias rūšis į Konvencijos I ir II priedus, daryti ES teisės pakeitimų nereikėtų;

               (10)Rhincodon typus, Squatina squatina, Rhinobatos rhinobatos, Carcharinus obscurus, Prionace glauca ir Rhynchobatus australiae rūšių žuvims taikoma bendra žuvininkystės politika, pagal kurią ES nustatyta tinkamų priemonių, kuriomis prisidedama prie tų rūšių apsaugos valdymo;

               (11)be to, pagal Tarybos reglamentą (ES) 2017/127
                  5
                draudžiama žvejoti ir laikyti laive Squatina squatina ir Rhinobatos rhinobatos rūšių žuvis, o jų Viduržemio jūros populiacijas griežtai saugo Bendroji Viduržemio jūros žvejybos komisija (GFCM)
                  6
               ;

               (12)be to, Rhincodon typus rūšies žuvys nurodytos Nykstančių laukinės faunos ir floros rūšių tarptautinės prekybos konvencijos (CITES) II priede ir ES prekybos laukine flora ir fauna reglamento
                  7
                B priede ir šiuo metu jų išteklius reguliuoja Indijos vandenyno tunų komisija (IOTC), Vakarų ir vidurio Ramiojo vandenyno žuvininkystės komisija (WCPFC) ir Amerikos tropinių tunų komisija (IATTC);

               (13)Sąjunga turėtų skatinti apsvarstyti, kaip geriausiai pasinaudoti visa turima atitinkama moksline informacija ir, didinant nuoseklumą bei papildomumą, pagerinti atitinkamų daugiašalių ir regioninių struktūrų bendradarbiavimą;

               (14)šiomis aplinkybėmis taip pat pažymėtina pagal Bendrą komunikatą dėl tarptautinio vandenynų valdymo
                  8
                nustatytų vandenynų valdymo tikslų svarba;

               (15)Migruojančių laukinių gyvūnų rūšių išsaugojimo konvencijoje aptariami klausimai priklauso tiek Sąjungos, tiek valstybių narių kompetencijai, todėl Komisija ir valstybės narės turėtų glaudžiai bendradarbiauti priimant Konvencijos priedų pataisas, kad Sąjungai būtų vieningai atstovaujama tarptautiniu mastu;

               (16)Šalių konferencijoje Sąjungai atstovaus Komisija pagal Europos Sąjungos sutarties 17 straipsnio 1 dalį. Valstybės narės palaikys Sąjungos poziciją pagal ES sutarties 4 straipsnio 3 dalį,

               PRIĖMĖ ŠĮ SPRENDIMĄ:

               1 straipsnis

               Pozicija, kuri turi būti priimta Sąjungos vardu dvyliktajame Šalių konferencijos susitikime:

               (1)pritarti, kad į I priedą būtų įtrauktos šios rūšys:

               a)Pan paniscus,

               b)Equus africanus,

               c)Equus ferus przewalskii,

               d)Ursus arctos isabellinus,

               e)Pusa caspica,

               f)Fregata andrewsi,

               g)Aquila nipalensis,

               h)Gyps bengalensis,

               i)Gyps indicus,

               j)Gyps tenuirostris,

               k)Sacrogyps calvus,

               l)Gyps africanus,

               m)Gyps coprotheres,

               n)Gyps rueppelli,

               o)Necrosyrtes monachus,

               p)Trigonoceps occipitalis,

               q)Torgos tracheliotos,

               r)Anous minutus worcesteri,

               s)Emberiza sulphurata,

               t)Rhincodon typus,

               u)Squatina squatina,

               v)Rhinobatos rhinobatos;

               (2)pritarti, kad į II priedą būtų įtrauktos šios rūšys:

               a)Pan troglodytes,

               b)Equus africanus,

               c)Lasiurus cinereus,

               d)Lasiurus borealis,

               e)Lasiurus blossevillii,

               f)Lasiurus ega,

               g)Panthera leo,

               h)Panthera pardus,

               i)Gazella bennettii,

               j)Giraffa camelopardalis,

               k)Aquila nipalensis,

               l)Gyps bengalensis,

               m)Gyps indicus,

               n)Gyps tenuirostris,

               o)Sacrogyps calvus,

               p)Gyps africanus,

               q)Gyps coprotheres,

               r)Gyps rueppelli,

               s)Necrosyrtes monachus,

               t)Trigonoceps occipitalis,

               u)Torgos tracheliotos,

               v)Anous minutus worcesteri,

               w)Emberiza sulphurata,

               x)Lanius excubitor excubitor,

               y)Lanius minor,

               z)Rhincodon typus,

               aa)Squatina squatina,

               bb)Rhinobatos rhinobatos,

               cc)Carcharinus obscurus,

               dd)Prionace glauca,

               ee)Rhynchobatus australiae.

               2 straipsnis

               Šis sprendimas skirtas Komisijai ir valstybėms narėms.

               Priimta Briuselyje

                     Tarybos vardu

                     Pirmininkas

                     (1)
                  1982 m. birželio 24 d. Tarybos sprendimas 82/461/EEB dėl Migruojančiųjų laukinių gyvūnų rūšių išsaugojimo konvencijos sudarymo (OL L 210, 1982 6 24, p. 10).

                     (2)
                  Sprendimo Vokietija prieš Tarybą (OIV), C-399/12, ECLI:EU:T:2014:2258, 61–64 punktai.

                     (3)
                  OL L 210, 1982 7 19, p. 10.

                     (4)
                  OL L 20, 2010 1 26, p. 7.

                     (5)
                  2017 m. sausio 20 d. Tarybos reglamentas (ES) 2017/127, kuriuo 2017 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams.

                     (6)
                  Bendrosios Viduržemio jūros žvejybos komisijos rekomendacija GFCM/36/2012/3 dėl žuvininkystės išteklių valdymo priemonių rykliams ir rajoms išsaugoti GFCM rajone.

                     (7)
                  2014 m. gruodžio 1 d. Komisijos reglamentas (ES) Nr. 1320/2014, kuriuo iš dalies keičiamas Tarybos reglamentas (EB) Nr. 338/97 dėl laukinės faunos ir floros rūšių apsaugos kontroliuojant jų prekybą (OL L 361, 2014 12 17, p. 1).

                     (8)
                  Bendras komunikatas „Tarptautinis vandenynų valdymas. Mūsų vandenynų darnaus valdymo darbotvarkė“ (JOIN(2016) 49).


               EUROPOS KOMISIJA
            Briuselis, 2017 07 19
            COM(2017) 382 final
            2017/0160(NLE)
            Pasiūlymas
            TARYBOS SPRENDIMAS
            kuriuo nustatoma Europos Sąjungos pozicija dėl Rytų ir Pietų Afrikos valstybių ir Europos bendrijos bei jos valstybių narių laikinuoju susitarimu, nustatančiu ekonominės partnerystės susitarimo pagrindą, įsteigto EPS komiteto sprendimo dėl Kroatijos Respublikos įstojimo į Europos Sąjungą ir Europos Sąjungos asocijuotųjų užjūrio šalių ir teritorijų sąrašo pakeitimų priėmimo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Pridedamas pasiūlymas yra teisinė priemonė, kuria nustatoma Sąjungos pozicija, kurios jos vardu turi būti laikomasi Sąjungos ir trečiosios šalies susitarimu įsteigtame organe. Visų pirma jis susijęs su Rytų ir Pietų Afrikos valstybių ir Europos bendrijos bei jos valstybių narių laikinojo susitarimo, nustatančio ekonominės partnerystės susitarimo pagrindą (toliau – Susitarimas), įgyvendinimu, kiek tai susiję su EPS komiteto, įsteigto pagal Susitarimą, sprendimo priėmimu. EPS komiteto sprendimas pridedamas prie Tarybos sprendimo.

                  Susitarimas buvo pasirašytas 2009 m. rugpjūčio 29 d. ir laikinai taikomas nuo 2012 m. gegužės 14 d.

                  Susitarimas taikomas teritorijoms, kuriose taikoma Sutartis dėl Europos Sąjungos veikimo, toje Sutartyje nustatytomis sąlygomis, ir Susitarimą pasirašiusių Rytų ir Pietų Afrikos valstybių (Madagaskaro, Mauricijaus, Seišelių ir Zimbabvės) teritorijoms.

                  Susitarimo 67 straipsnyje nustatyta, kad EPS komitetas gali priimti sprendimą dėl pereinamojo laikotarpio priemonių ar pakeitimų, kurių gali prireikti į Europos Sąjungą įstojus naujoms valstybėms narėms. 2013 m. liepos 1 d. Kroatijos Respublika įstojo į Europos Sąjungą ir 2017 m. kovo 22 d. deponavo stojimo aktą.

                  Susitarimo 1 protokolo IX priede išvardytos užjūrio šalys ir teritorijos, kurioms taikomas šis protokolas, nedarant poveikio šių šalių ir teritorijų statusui ar būsimiems jų statuso pakeitimams. Susitarimo 70 straipsnyje nustatyta, kad Susitarimo priedai ir protokolai yra neatskiriama jo dalis ir kad juos peržiūrėti ar iš dalies keisti gali EPS komitetas.

                  2012 m. sausio 1 d. Sen Bartelmi (FR) tapo asocijuotoji Europos Sąjungos užjūrio teritorija. 2014 m. sausio 1 d. Majotas (FR) tapo Europos Sąjungos atokiausiu regionu. Tą pačią dieną įsigaliojo Tarybos sprendimas 2013/755/ES dėl užjūrio šalių bei teritorijų ir Europos Sąjungos asociacijos, kuris taikomas visoms SESV II priede išvardytoms užjūrio šalims ir teritorijoms. Todėl reikėtų atnaujinti Susitarimo 1 protokolo IX priede pateiktą užjūrio šalių ir teritorijų sąrašą.

                  Todėl Europos Sąjunga turėtų nustatyti poziciją, kurios turėtų būti laikomasi dėl EPS komiteto sprendimo dėl Kroatijos Respublikos įstojimo į Europos Sąjungą ir Europos Sąjungos asocijuotųjų užjūrio šalių ir teritorijų sąrašo pakeitimų priėmimo.

                  Šio Tarybos sprendimo priede pateikiamas sprendimo, kurį turėtų priimti EPS komitetas, projektas.

               •Suderinamumas su toje pačioje politikos srityje galiojančiomis nuostatomis

                  Šiuo pasiūlymu įgyvendinama Sąjungos bendra prekybos su trečiosiomis šalimis partnerėmis politika, remiantis minėto Susitarimo nuostatomis. Siūlomi Susitarimo pakeitimai atitinka SESV ir Susitarimą.

               •Suderinamumas su kitomis Sąjungos politikos sritimis

                  Siūlomi Susitarimo pakeitimai atitinka kitas Sąjungos politikos kryptis.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Šio Tarybos sprendimo teisinis pagrindas yra SESV, visų pirma jos 207 straipsnis kartu su 218 straipsnio 9 dalimi.

               •Subsidiarumo principas (neišimtinės kompetencijos atveju)

                  SESV 3 straipsnyje nustatyta, kad bendra prekybos politika priklauso išimtinei Sąjungos kompetencijai. Todėl subsidiarumo principas netaikomas.

               •Proporcingumo principas

                  Šis pasiūlymas būtinas tarptautiniams Sąjungos įsipareigojimams, nustatytiems Susitarime, įgyvendinti.

               •Priemonės pasirinkimas

                  Šis pasiūlymas pagrįstas SESV 218 straipsnio 9 dalimi, kurioje numatyta dėl tarptautinių susitarimų priimti Tarybos sprendimus. Kitų teisinių priemonių, kuriomis būtų galima pasiekti šio pasiūlymo tikslą, nenumatyta.

               3.EX-POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex-post vertinimas ir (arba) tinkamumo patikros

                  Netaikoma

               •Konsultacijos su suinteresuotosiomis šalimis

                  Netaikoma

               •Tiriamųjų duomenų rinkimas ir naudojimas

                  Netaikoma

               •Poveikio vertinimas

                  Netaikoma

               •Reglamentavimo tinkamumas ir supaprastinimas

                  Pasiūlymui REFIT programa netaikoma; juo nenustatoma jokių sąnaudų MVĮ ir dėl jo nekyla jokių su skaitmenine aplinka susijusių klausimų.

               •Pagrindinės teisės

                  Pasiūlymas nedaro poveikio pagrindinių teisių apsaugai Sąjungoje.

               4.POVEIKIS BIUDŽETUI

                  Šis pasiūlymas neturi poveikio biudžetui.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Netaikoma

               •Aiškinamieji dokumentai (direktyvoms)

                  Netaikoma

               •Išsamus konkrečių pasiūlymo nuostatų paaiškinimas

                  Šiuo pasiūlymu siekiama nustatyti Sąjungos poziciją dėl sprendimo, kurį turi priimti to Susitarimo jungtinė institucija, t. y. EPS komitetas. Pagal Susitarimo 66 straipsnio prisijungimo sąlygą numatyta, kad Kroatija savaime prisijungia prie Susitarimo, ES Tarybos generaliniame sekretoriate deponuodama stojimo aktą. Dėl kitų pakeitimų, kurie yra būtini dėl šalies įstojimo, pagal prisijungimo sąlygą numatyta, kad sprendimą turi priimti EPS komitetas.

                  Dėl UŠT sąrašo pakeitimų Susitarimo 70 straipsnyje nustatyta, kad Susitarimo priedai ir protokolai yra neatskiriama jo dalis ir kad juos peržiūrėti ir (arba) iš dalies keisti gali EPS komitetas.

               2017/0160 (NLE)

               Pasiūlymas

               TARYBOS SPRENDIMAS

               kuriuo nustatoma Europos Sąjungos pozicija dėl Rytų ir Pietų Afrikos valstybių ir Europos bendrijos bei jos valstybių narių laikinuoju susitarimu, nustatančiu ekonominės partnerystės susitarimo pagrindą, įsteigto EPS komiteto sprendimo dėl Kroatijos Respublikos įstojimo į Europos Sąjungą ir Europos Sąjungos asocijuotųjų užjūrio šalių ir teritorijų sąrašo pakeitimų priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnį ir 218 straipsnio 9 dalį,

               atsižvelgdama į Rytų ir Pietų Afrikos valstybių ir Europos bendrijos bei jos valstybių narių  laikinąjį susitarimą, nustatantį ekonominės partnerystės susitarimo pagrindą
                  1
               ,

               atsižvelgdama į Europos Komisijos pasiūlymą,

               kadangi:

               (1)Rytų ir Pietų Afrikos valstybių ir Europos bendrijos bei jos valstybių narių laikinasis susitarimas, nustatantis ekonominės partnerystės susitarimo pagrindą (toliau – Susitarimas), laikinai taikomas nuo 2012 m. gegužės 14 d.;

               (2)Sutartis dėl Kroatijos Respublikos įstojimo į Europos Sąjungą pasirašyta 2011 m. gruodžio 9 d. ir įsigaliojo 2013 m. liepos 1 d.;

               (3)Kroatijos Respublika prie Susitarimo prisijungė 2017 m. kovo 22 d. deponuodama savo stojimo aktą;

               (4)Susitarimo 67 straipsnyje nustatyta, kad Ekonominės partnerystės susitarimo komitetas (toliau – EPS komitetas) gali priimti sprendimą dėl pakeitimų, kurių gali prireikti į Europos Sąjungą įstojus naujoms valstybėms narėms;

               (5)Susitarimo 70 straipsnyje nustatyta, kad Susitarimo priedai ir protokolai yra neatskiriama jo dalis ir kad juos peržiūrėti ar iš dalies keisti gali EPS komitetas;

               (6)pasikeitus Majoto
                  2
                ir Sen Bartelmi
                  3
                statusui ir įsigaliojus Tarybos sprendimui 2013/755/ES dėl užjūrio šalių bei teritorijų ir Europos Sąjungos asociacijos
                  4
               , turėtų būti atnaujintas Susitarimo I protokolo IX priede pateiktas užjūrio šalių ir teritorijų sąrašas;

               (7)būtų tikslinga nustatyti Europos Sąjungos poziciją dėl EPS komiteto sprendimo dėl Kroatijos Respublikos įstojimo į Europos Sąjungą ir Europos Sąjungos asocijuotųjų užjūrio šalių ir teritorijų sąrašo pakeitimų priėmimo;

               PRIĖMĖ ŠĮ SPRENDIMĄ:

               1 straipsnis

               Sąjungos pozicija dėl Rytų ir Pietų Afrikos valstybių ir Europos bendrijos bei jos valstybių narių laikinuoju susitarimu, nustatančiu ekonominės partnerystės susitarimo pagrindą, įsteigto EPS komiteto sprendimo dėl Kroatijos Respublikos įstojimo į Europos Sąjungą ir Sąjungos asocijuotųjų užjūrio šalių ir teritorijų sąrašo pakeitimų priėmimo grindžiama prie šio sprendimo pridedamu EPS komiteto sprendimo projektu.

               Neesminiams sprendimo projekto pakeitimams Sąjungos atstovas EPS komitete gali pritarti be papildomo Tarybos sprendimo.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 111, 2012 4 24, p. 2.

                     (2)
                  2012 m. liepos 11 d. Europos Vadovų Tarybos sprendimas 2012/419/ES, kuriuo iš dalies keičiamas Majoto statusas Europos Sąjungos atžvilgiu (OL L 204, 2012 7 31, p. 131).

                     (3)
                  2010 m. spalio 29 d. Europos Vadovų Tarybos sprendimas 2010/718/ES, kuriuo iš dalies keičiamas Sen Bartelemi salos statusas Europos Sąjungos atžvilgiu (OL L 325, 2010 12 9, p. 4).

                     (4)
                  2013 m. lapkričio 25 d. Tarybos sprendimas 2013/755/ES dėl užjūrio šalių bei teritorijų ir Europos Sąjungos asociacijos (Užjūrio asociacijos sprendimas) (OL L 344, 2013 12 19, p. 1).

    ---documentbreak---

               EUROPOS KOMISIJA
            Briuselis, 2017 07 19
            COM(2017) 382 final
            PRIEDAS
            prie
            Tarybos sprendimo
            kuriuo nustatoma Europos Sąjungos pozicija dėl Rytų ir Pietų Afrikos valstybių ir Europos bendrijos bei jos valstybių narių laikinuoju susitarimu, nustatančiu ekonominės partnerystės susitarimo pagrindą, įsteigto EPS komiteto sprendimo dėl Kroatijos Respublikos įstojimo į Europos Sąjungą ir Europos Sąjungos asocijuotųjų užjūrio šalių ir teritorijų sąrašo pakeitimų priėmimo

               PRIEDAS

               PROJEKTAS

               SPRENDIMAS Nr. .../2017

               EPS KOMITETO

               įsteigto Rytų ir Pietų Afrikos valstybių ir Europos bendrijos bei jos valstybių narių laikinuoju susitarimu, nustatančiu ekonominės partnerystės susitarimo pagrindą, sprendimas dėl Kroatijos Respublikos įstojimo į Europos Sąjungą ir Sąjungos asocijuotųjų užjūrio šalių ir teritorijų sąrašo pakeitimų priėmimo

               EPS KOMITETAS,

               atsižvelgdamas į Rytų ir Pietų Afrikos valstybių ir Europos bendrijos bei jos valstybių narių laikinąjį susitarimą, nustatantį ekonominės partnerystės susitarimo pagrindą
                  1
                (toliau – Susitarimas), pasirašytą 2009 m. rugpjūčio 29 d. Grand Bė ir laikinai taikomą nuo 2012 m. gegužės 14 d., ypač į jo 63, 67 ir 70 straipsnius,

               atsižvelgdamas į Sutartį dėl Kroatijos Respublikos stojimo į Europos Sąjungą ir 2017 m. kovo 22 d. Kroatijos Respublikos deponuotą prisijungimo prie Susitarimo aktą,

               kadangi:

               (1)Susitarimas taikomas teritorijoms, kuriose taikoma Sutartis dėl Europos Sąjungos veikimo, toje Sutartyje nustatytomis sąlygomis, ir Susitarimą pasirašiusių Rytų ir Pietų Afrikos valstybių (toliau – RPA valstybės) teritorijoms;

               (2)Susitarimo 67 straipsnio 3 dalyje nustatyta, kad EPS komitetas gali priimti sprendimą dėl pakeitimų, kurių gali prireikti į Europos Sąjungą įstojus naujoms valstybėms narėms;

               (3)Susitarimo 70 straipsnyje nustatyta, kad Susitarimo priedai ir protokolai yra neatskiriama jo dalis ir kad juos peržiūrėti ar iš dalies keisti gali EPS komitetas;

               (4)pasikeitus Majoto
                  2
                ir Sen Bartelmi
                  3
                statusui ir įsigaliojus Tarybos sprendimui 2013/755/ES dėl užjūrio šalių bei teritorijų ir Europos Sąjungos asociacijos
                  4
               , turėtų būti atnaujintas Susitarimo 1 protokolo IX priede pateiktas užjūrio šalių ir teritorijų sąrašas;

               PRIĖMĖ ŠĮ SPRENDIMĄ:

               1 straipsnis

               Kroatijos Respublika, kaip Susitarimo Šalis, atitinkamai priima Susitarimo ir jo priedų, protokolų ir deklaracijų tekstus ir į juos atsižvelgia, kaip ir kitos Sąjungos valstybės narės.

               2 straipsnis

               Susitarimas iš dalies keičiamas taip:

               1) 69 straipsnis pakeičiamas taip:

               „69 straipsnis

               Autentiški tekstai

               Susitarimas sudarytas dviem egzemplioriais anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis. Visi tekstai yra autentiški.“

               2) 1 Protokolo IV priedas pakeičiamas taip:

               „1 Protokolo IV PRIEDAS

               Sąskaitos faktūros deklaracija

               Sąskaitos faktūros deklaracija, kurios tekstas pateikiamas toliau, turi būti surašyta pagal išnašose nurodytus reikalavimus. Išnašų teksto pateikti nereikia.

               Tekstas bulgarų kalba

               Износителят на продуктите, обхванати от този документ (митническо разрешение № … (1)) декларира, че освен кьдето е отбелязано друго, тези продукти са с … преференциален произход (2).

               Tekstas ispanų kalba

               El exportador de los productos incluidos en el presente documento (autorización aduanera n o … (1)) declara que, salvoindicación en sentido contrario, estos productos gozan de un origen preferencial … (2).

               Tekstas kroatų kalba

               Izvoznik proizvoda obuhvaćenih ovom ispravom (carinsko ovlaštenje br … (1)) izjavljuje da su, osim ako je drukčije izričito navedeno, ovi proizvodi … (2) preferencijalnog podrijetla.

               Tekstas čekų kalba

               Vývozce výrobků uvedených v tomto dokumentu (číslo povolení … (1)) prohlašuje, že kromě zřetelně označených, mají tyto výrobky preferenční původ v … (2).

               Tekstas danų kalba

               Eksportøren af varer, der er omfattet af nærværende dokument, (toldmyndighedernes tilladelse nr. … (1)), erklærer, at varerne, medmindre andet tydeligt er angivet, har præferenceoprindelse i … (2).

               Tekstas vokiečių kalba

               Der Ausführer (Ermächtigter Ausführer; Bewilligungs-Nr. … (1)) der Waren, auf die sich dieses Handelspapier bezieht, erklärt, dass diese Waren, soweit nicht anderes angegeben, präferenzbegünstigte … (2) Ursprungswaren sind.

               Tekstas estų kalba

               Käesoleva dokumendiga hõlmatud toodete eksportija (tolli kinnitus nr. … (1)) deklareerib, et need tooted on … (2) sooduspäritoluga, välja arvatud juhul, kui on selgelt näidatud teisiti.

               Tekstas graikų kalba

               Ο εξαγωγέας των προϊόντων που καλύπτονται από το παρόν έγγραφο (άδεια τελωνείου υπ'αριθ. … (1)) δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (2).

               Tekstas anglų kalba

               The exporter of the products covered by this document (customs authorisation No … (1)) declares that, except where otherwise clearly indicated, these products are of … (2) preferential origin.

               Tekstas prancūzų kalba

               L'exportateur des produits couverts par le présent document (autorisation douanière n o … (1)) déclare que, sauf indication claire du contraire, ces produits ont l'origine préférentielle … (2).

               Tekstas italų kalba

               L'esportatore delle merci contemplate nel presente documento (autorizzazione doganale n. … (1)) dichiara che, salvo indicazione contraria, le merci sono di origine preferenziale … (2).

               Tekstas latvių kalba

               To produktu eksportētājs, kuri ietverti šajā dokumentā (muitas atļauja Nr. … (1)), deklarē, ka, izņemot tur, kur ir citādi skaidri noteikts, šiem produktiem ir preferenciāla izcelsme … (2).

               Tekstas lietuvių kalba

               Šiame dokumente išvardytų prekių eksportuotojas (muitinės liudijimo Nr … (1)) deklaruoja, kad, jeigu kitaip nenurodyta, tai yra … (2) preferencinės kilmės prekės.

               Tekstas vengrų kalba

               A jelen okmányban szereplő áruk exportőre (vámfelhatalmazási szám: … (1)) kijelentem, hogy eltérő egyértelmű jelzés hiányában az áruk preferenciális … (2) származásúak.

               Tekstas maltiečių kalba

               L-esportatur tal-prodotti koperti b’dan id-dokument (awtorizzazzjoni tad-dwana nru. … (1)) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali … (2).

               Tekstas nyderlandų kalba

               De exporteur van de goederen waarop dit document van toepassing is (douanevergunning nr. … (1)), verklaart dat, behoudens uitdrukkelijke andersluidende vermelding, deze goederen van preferentiële … oorsprong zijn (2).

               Tekstas lenkų kalba

               Eksporter produktów objętych tym dokumentem (upoważnienie władz celnych nr … (1)) deklaruje, że z wyjątkiem gdzie jest to wyraźnie określone, produkty te mają … (2) preferencyjne pochodzenie.

               Tekstas portugalų kalba

               O abaixo-assinado, exportador dos produtos abrangidos pelo presente documento (autorização aduaneira n o . … (1)), declara que, salvo indicação expressa em contrário, estes produtos são de origem preferencial … (2).

               Tekstas rumunų kalba

               Exportatorul produselor ce fac obiectul acestui document (autorizația vamală nr. … (1)) declară că, exceptând cazul în care în mod expres este indicat altfel, aceste produse sunt de origine preferențială … (2).

               Tekstas slovėnų kalba

               Izvoznik blaga, zajetega s tem dokumentom (pooblastilo carinskih organov št … (1)) izjavlja, da, razen če ni drugače jasno navedeno, ima to blago preferencialno … (2) poreklo.

               Tekstas slovakų kalba

               Vývozca výrobkov uvedených v tomto dokumente (číslo povolenia … (1)) vyhlasuje, že okrem zreteľne označených, majú tieto výrobky preferenčný pôvod v … (2).

               Tekstas suomių kalba

               Tässä asiakirjassa mainittujen tuotteiden viejä (tullin lupa n:o … (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … alkuperätuotteita (2).

               Tekstas švedų kalba

               Exportören av de varor som omfattas av detta dokument (tullmyndighetens tillstånd nr. … (1)) försäkrar att dessa varor, om inte annat tydligt markerats, har förmånsberättigande … ursprung (2).

                        .................................................................................. (3)

                        (Vieta ir data)

                        .................................................................................. (4)

                        (Eksportuotojo parašas; be to, šalia turi būti

                        įskaitomai įrašyta deklaraciją pasirašiusio asmens pavardė)

               _________________

               Pastabos

               1) Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis.

               2) Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM.

               3) Šių nuorodų galima neįtraukti, jeigu informacija yra nurodyta pačiame dokumente.

               4) Žr. šio protokolo 21 straipsnio 5 dalį. Kai nereikalaujama, kad eksportuotojas pasirašytų, pasirašančiojo vardo ir pavardės taip pat nereikia nurodyti.“

               3 straipsnis

               Europos Sąjunga perduoda RPA valstybėms Susitarimo tekstą kroatų kalba.

               4 straipsnis

               1.Susitarimo nuostatos taikomos prekėms, kurios eksportuojamos iš vienos iš RPA valstybių į Kroatijos Respubliką arba iš Kroatijos Respublikos į vieną iš RPA valstybių, kurios atitinka Susitarimo 1 protokolo nuostatas ir kurios 2013 m. liepos 1 d. buvo vežamos arba laikinai saugomos muitinės sandėlyje arba laisvojoje zonoje vienoje iš RPA valstybių arba Kroatijoje.

               2.1 dalyje nurodytais atvejais lengvatinis režimas suteikiamas, jei importuojančios šalies muitinei per keturis mėnesius nuo šio sprendimo įsigaliojimo dienos pateikiamas eksportuojančios šalies muitinės atgaline data išduotas prekių kilmės įrodymas.

               5 straipsnis

               RPA valstybės įsipareigoja dėl Kroatijos Respublikos įstojimo į Europos Sąjungą neteikti ieškinių ir reikalavimų, neperduoti klausimų, nekeisti ir neatšaukti jokių nuolaidų pagal GATT 1994 XXIV.6 ir XXVIII straipsnius arba GATS XXI straipsnį.

               6 straipsnis

               Susitarimo 1 protokolo IX priedas pakeičiamas taip:

               „1 Protokolo IX PRIEDAS

               Užjūrio šalys ir teritorijos

               Šiame protokole „užjūrio šalys ir teritorijos“ – toliau išvardytos Europos bendrijos steigimo sutarties ketvirtojoje dalyje nurodytos šalys ir teritorijos:

               (Sąraše iš anksto nenustatomas šių šalių ir teritorijų statusas ar būsimi jų statuso pakeitimai.)

               1.Danijos Karalystei priklausančios užjūrio šalys ir teritorijos:

               –Grenlandija.

               2.Prancūzijos Respublikai priklausančios užjūrio šalys ir teritorijos:

               –Naujoji Kaledonija ir priklausomos teritorijos,

               –Prancūzijos Polinezija,

               –Sen Pjeras ir Mikelonas,

               –Sen Bartelmi,

               –Prancūzijos Pietų ir Antarkties Sritys,

               –Volisas ir Futūna.

               3.Nyderlandų Karalystei priklausančios užjūrio šalys ir teritorijos:

               –Aruba,

               –Boneras,

               –Kiurasao,

               –Saba,

               –Sint Eustatijus,

               –Sint Martenas.

               4.Jungtinei Didžiosios Britanijos ir Šiaurės Airijos Karalystei priklausančios užjūrio šalys ir teritorijos:

               –Angilija,

               –Bermuda,

               –Kaimanų salos,

               –Folklando salos,

               –Pietų Džordžijos ir Pietų Sandvičo Salos,

               –Montseratas,

               –Pitkernas,

               –Šv. Elenos Sala ir priklausomos teritorijos,

               –Britanijos Antarkties teritorija,

               –Indijos Vandenyno Britų Sritis,

               –Terkso ir Kaikoso salos,

               –Didžiosios Britanijos Mergelių Salos.“.

               7 straipsnis

               Šis sprendimas įsigalioja [data].

               Tačiau 3 ir 4 straipsniai taikomi nuo 2013 m. liepos 1 d.

                     (1)
                  OL L 111, 2012 4 24, p. 2.

                     (2)
                  2012 m. liepos 11 d. Europos Vadovų Tarybos sprendimas 2012/419/ES, kuriuo iš dalies keičiamas Majoto statusas Europos Sąjungos atžvilgiu (OL L 204, 2012 7 31, p. 131).

                     (3)
                  2010 m. spalio 29 d. Europos Vadovų Tarybos sprendimas 2010/718/ES, kuriuo iš dalies keičiamas Sen Bartelemi salos statusas Europos Sąjungos atžvilgiu (OL L 325, 2010 12 9, p. 4).

                     (4)
                  2013 m. lapkričio 25 d. Tarybos sprendimas 2013/755/ES dėl užjūrio šalių bei teritorijų ir Europos Sąjungos asociacijos (Užjūrio asociacijos sprendimas) (OL L 344, 2013 12 19, p. 1).


               EUROPOS KOMISIJA
            Briuselis, 2017 07 27
            COM(2017) 393 final
            2017/0174(NLE)
            Pasiūlymas
            TARYBOS SPRENDIMAS
            dėl Europos Sąjungos ir Antigvos ir Barbudos susitarimo, kuriuo iš dalies keičiamas Europos bendrijos ir Antigvos ir Barbudos susitarimas dėl trumpalaikio bevizio režimo, pasirašymo

               AIŠKINAMASIS MEMORANDUMAS

               1.PASIŪLYMO APLINKYBĖS

               2013 m. birželio 26 d. Reglamentu (ES) Nr. 610/2013
                  1
                (toliau – Šengeno sienų kodekso pakeitimų reglamentas) iš dalies pakeista Konvencija dėl Šengeno susitarimo įgyvendinimo
                  2
               , Reglamentas (EB) Nr. 562/2006
                  3
                (Šengeno sienų kodeksas) ir Reglamentas (EB) Nr. 810/2009
                  4
                (Vizų kodeksas), taip pat, be kitų pakeitimų, pateikta nauja trečiųjų šalių piliečių trumpalaikio buvimo Šengeno erdvėje sąvokos apibrėžties formuluotė. Nuo 2013 m. spalio 18 d. trečiųjų šalių piliečiams, neatsižvelgiant į tai, ar jiems taikomas reikalavimas turėti vizą, ar ne, ketinantiems trumpam vykti į Šengeno erdvę, ilgiausia leidžiamo buvimo trukmė yra „90 dienų per bet kurį 180 dienų laikotarpį“. Priešingai nei pagal apibrėžtį, galiojusią iki 2013 m. spalio 18 d. (trys mėnesiai per šešių mėnesių laikotarpį nuo pirmojo atvykimo dienos), nauja formuluotė yra tikslesnė, nes trukmė apskaičiuojama dienomis, o ne mėnesiais. Be to, iš apibrėžties išbraukta frazė „nuo pirmojo atvykimo dienos“, kuri keldavo daug abejonių ir klausimų.

               Šengeno sienų kodekso pakeitimų reglamentu nustatyti visi reikiami ES vizų ir sienų acquis, t. y. Konvencijos dėl Šengeno susitarimo įgyvendinimo, Šengeno sienų kodekso, Vizų kodekso ir Reglamento (EB) Nr. 539/2001
                  5
               , pakeitimai. Vis dėlto trumpalaikio buvimo sąvoka tebėra įtvirtinta ir Europos Sąjungos sudarytuose tarptautiniuose susitarimuose. Su Antigva ir Barbuda
                  6
               , Bahamomis
                  7
               , Barbadosu
                  8
               , Brazilija
                  9
               , Mauricijumi
                  10
               , Sent Kitsu ir Neviu
                  11
                ir Seišeliais
                  12
                sudarytuose susitarimuose dėl bevizio režimo bevizio režimo trukmei apibrėžti vis dar taikoma senoji apibrėžtis („trys mėnesiai per šešis mėnesius nuo pirmojo atvykimo dienos“
                  13
               ).

               2014 m. liepos 16 d. Komisija priėmė rekomendaciją dėl Tarybos sprendimo, kuriuo suteikiami įgaliojimai pradėti derybas siekiant iš dalies pakeisti Europos Sąjungos ir pirmiau minėtų šalių susitarimus dėl trumpalaikio bevizio režimo
                  14
               , kurią Taryba priėmė 2014 m. spalio 9 d.
                  15
                Siekta šių septynių šalių atžvilgiu įgyvendinti naująją trumpalaikio buvimo apibrėžtį, nustatytą Šengeno sienų kodekso pakeitimų reglamente. Be to, susitarimuose dėl bevizio režimo sąvoką „trumpalaikis buvimas“ apibrėžus dienomis, o ne mėnesiais, paprasčiau atlikti patikrinimus ir skaičiavimus elektroninėmis ir (arba) IT priemonėmis, taip pat patogiau naudotis centralizuotomis sienų valdymo sistemomis, kaip antai siūloma atvykimo ir išvykimo sistema (toliau – AIS)
                  16
               .

               Tarybai įgaliojus Komisija pradėjo derybas siekiant iš dalies pakeisti susitarimus dėl bevizio režimo, sudarytus su septyniomis šalimis (Antigva ir Barbuda, Bahamomis, Barbadosu, Brazilija, Mauricijumi, Sent Kitsu ir Neviu ir Seišeliais).

               Derybos su Antigva ir Barbuda sėkmingai užbaigtos 2016 m. spalio 28 d. parafavus iš dalies keičiantį susitarimą. Abi susitariančiosios šalys susitarė naująją sąvokos „trumpalaikis buvimas“ apibrėžtį taikyti visame ES ir Antigvos ir Barbudos susitarime dėl bevizio režimo. Be to, susitarimu keičiami keli techniniai aspektai (žr. toliau), tačiau visi pakeitimai yra nereikšmingi vertinant keliautojų požiūriu.

                  Apie ypatingą Jungtinės Karalystės ir Airijos padėtį kalbama susitarimo preambulėje.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Susitarimą turi patvirtinti abi susitariančiosios šalys laikydamosi savo atitinkamų procedūrų. Sąjungos lygiu Taryba turi priimti sprendimus dėl susitarimo pasirašymo ir sudarymo.

               Šis pasiūlymas teikiamas Tarybai, kad ji suteiktų įgaliojimus pasirašyti Susitarimą, kuriuo iš dalies keičiamas Europos bendrijos ir Antigvos ir Barbudos susitarimas dėl trumpalaikio bevizio režimo.

               Susitarimu užtikrinamas teisinis nuoseklumas ir valstybių narių praktikos suvienodinimas taikant naująją trumpalaikio buvimo apibrėžtį, nustatytą Šengeno sienų kodekso pakeitimų reglamente, kuriame pateiktas tikslus sąvokos „trumpalaikis buvimas“ išaiškinimas.

               Šio pasiūlymo teisinis pagrindas – Sutarties dėl Europos Sąjungos veikimo (SESV) 77 straipsnio 2 dalies a punktas kartu su jos 218 straipsniu.

               Sąjunga neturi įgaliojimų iš dalies keisti susitarimų dėl bevizio režimo, kurie privalomi keturioms šalims, susijusioms su Šengeno acquis, įskaitant bendrą vizų politiką, įgyvendinimu. Siekiant užtikrinti vienodą požiūrį ir vienodą nuostatų dėl leidžiamo buvimo Šengeno erdvėje trukmės įgyvendinimą, prie susitarimo pridedama bendra deklaracija, kurioje nurodomas Antigvos ir Barbudos ir Islandijos, Lichtenšteino, Norvegijos bei Šveicarijos pageidavimas atitinkamai pakeisti jų galiojančius dvišalius susitarimus dėl bevizio režimo.

               •Subsidiarumo principas (neišimtinės kompetencijos atveju)

               Jeigu Europos Sąjunga yra viena iš tarptautinio susitarimo susitariančiųjų šalių, valstybės narės negali pačios teisiškai įgyvendinti jokių tokio susitarimo pakeitimų. Susitarimą dėl bevizio režimo su Antigva ir Barbuda sudarė Europos Sąjunga. Todėl veiksmų reikia imtis Sąjungos lygiu.

               Be to, valstybių narių sudaryti susitarimai dėl bevizio režimo darytų poveikį Sąjungos acquis vizų srityje (SESV 3 straipsnio 2 dalis).

               •Proporcingumo principas

               Šiuo pasiūlymu neviršijama to, kas būtina nustatytam tikslui pasiekti, būtent – iš dalies pakeisti galiojantį Sąjungos ir Antigvos ir Barbudos susitarimą dėl bevizio režimo.

               3.POVEIKIS BIUDŽETUI

               Dėl šio pasiūlymo ES biudžetas nepatirs papildomų išlaidų.

               4. EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Konsultacijos su suinteresuotosiomis šalimis

               2014 m. spalio 9 d. Taryba priėmė derybinius nurodymus, kuriais Komisijai suteikė įgaliojimus pradėti derybas su Antigva ir Barbuda siekiant iš dalies pakeisti šių dviejų susitariančiųjų šalių susitarimą dėl bevizio režimo. Valstybės narės apie derybų eigą buvo informuojamos Vizų darbo grupės posėdžiuose.

               5.KITI ELEMENTAI

               •Derybų rezultatai

                  Komisijos manymu, Tarybos derybiniuose nurodymuose išdėstyti tikslai buvo pasiekti ir susitarimo projektas Sąjungai yra priimtinas.

                  Galutinį susitarimo turinį galima apibendrinti taip, kaip išdėstyta toliau.

                  a. Buvimo trukmė

                  Susitarimu bevizis režimas nustatytas Europos Sąjungos ir Antigvos ir Barbudos piliečiams, vykstantiems į kitos Susitariančiosios Šalies teritoriją ne ilgiau kaip 90 dienų per bet kurį 180 dienų laikotarpį (vietoje „ne ilgiau kaip trims mėnesiams per šešių mėnesių laikotarpį nuo pirmojo atvykimo dienos“). Naujoji apibrėžtis taikoma visame Europos Sąjungos ir Antigvos ir Barbudos susitarime dėl trumpalaikio bevizio režimo.

                  b. Baigiamoji nuostata – susitarimo taikymo sustabdymas (8 straipsnio 4 dalis)

               Susitarimo 8 straipsnio 4 dalies paskutinis sakinys pakeičiamas taip: „Jei priežasčių, dėl kurių sustabdytas šio susitarimo taikymas, nebelieka, taikymą sustabdžiusi Susitariančioji Šalis nedelsdama informuoja apie tai kitą Susitariančiąją Šalį ir panaikina tą sustabdymą.“ Dabartinį tekstą papildžius žodžiais „ir panaikina tą sustabdymą“ iš dalies pakeistame susitarime patikslinama, kad bevizio režimo taikymo sustabdymas faktiškai panaikinamas, jeigu nebelieka priežasčių, dėl kurių jo taikymas buvo sustabdytas. Šiuo pakeitimu susitarimo dėl bevizio režimo su Antigva ir Barbuda formuluotė suderinama su visų kitų susitarimų dėl bevizio režimo, kuriuos Sąjunga pasirašė 2015 ir 2016 m., formuluotėmis. Dėl šio pakeitimo 2016 m. birželio 14 d. konsultuotasi su Vizų darbo grupe; nė viena valstybė narė nepareiškė prieštaravimų.

                  c. Žodis „bendrija“ pakeičiama „Sąjunga“

                  2009 m. gruodžio 1 d. įsigaliojus Lisabonos sutarčiai, įtvirtintas Europos Sąjungos teisinis subjektiškumas. Vis dėlto tarptautiniuose susitarimuose, kurie įsigaliojo iki Lisabonos sutarties įsigaliojimo, kaip antai Europos bendrijos ir Antigvos ir Barbudos susitarime dėl trumpalaikio bevizio režimo, įtvirtinta sąvoka „Europos bendrija“. Todėl iš dalies keičiančiu susitarimu visame susitarime dėl bevizio režimo žodis „bendrija“ pakeičiamas žodžiu „Sąjunga“.

                  d. Bendros deklaracijos

                  Prie susitarimo pridedamos dvi bendros deklaracijos:

                  - dėl 90 dienų per bet kurį 180 dienų laikotarpį išaiškinimo ir

                  - dėl Islandijos, Norvegijos, Šveicarijos ir Lichtenšteino.

                  e. Įsigaliojimas

                  Šis susitarimas įsigalioja pirmą kito mėnesio dieną praėjus penkiems mėnesiams po to, kai paskutinė Susitariančioji Šalis praneša kitai, kad ratifikavimo procedūros yra baigtos. Siekiant užtikrinti teisinį tikrumą ir suteikti galimybę keliautojams suprasti teisės normas ir jų laikytis, reikia nustatyti pakankamai ilgą pereinamąjį laikotarpį. Per šešis mėnesius po to, kai baigiamos susitarimo ratifikavimo procedūros, prieš įsigaliojant naujajai trumpalaikio buvimo apibrėžčiai ir susijusiam atgaline data apskaičiuojamam 180 dienų atskaitos laikotarpiui, keliautojai galės pabaigti savo trumpalaikį buvimą, vis dar apskaičiuojamą tik pagal senąją apibrėžtį.

                  Iš dalies keičiantis susitarimas neturi poveikio visoms kitoms galiojančio Europos bendrijos ir Antigvos ir Barbudos susitarimo dėl trumpalaikio bevizio režimo nuostatoms, įskaitant nuostatas dėl teritorinės taikymo srities.

               6.IŠVADA

               Atsižvelgdama į minėtus rezultatus, Komisija siūlo Tarybai priimti sprendimą pasirašyti susitarimą Sąjungos vardu ir įgalioti Tarybos pirmininką paskirti asmenį (-is), tinkamai įgaliotą (-us) pasirašyti Sąjungos vardu.

               2017/0174 (NLE)

               Pasiūlymas

               TARYBOS SPRENDIMAS

               dėl Europos Sąjungos ir Antigvos ir Barbudos susitarimo, kuriuo iš dalies keičiamas Europos bendrijos ir Antigvos ir Barbudos susitarimas dėl trumpalaikio bevizio režimo, pasirašymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 5 dalimi,

               atsižvelgdama į Europos Komisijos pasiūlymą,

               kadangi:

               (1)2009 m. lapkričio 30 d. sprendimu Taryba sudarė Europos bendrijos ir Antigvos ir Barbudos susitarimą dėl trumpalaikio bevizio režimo. Pagal Susitarimą numatomas bevizis režimas Europos Sąjungos ir Antigvos ir Barbudos piliečiams, vykstantiems į kitos Susitariančiosios Šalies teritoriją „ne ilgiau kaip trims mėnesiams per šešių mėnesių laikotarpį“;

               (2)Europos Parlamento ir Tarybos reglamentu (ES) Nr. 610/2013
                  17
                nustatyti horizontaliojo pobūdžio Sąjungos vizų ir sienų acquis pakeitimai, o trumpalaikis buvimas apibrėžtas kaip ne ilgesnis nei 90 dienų per bet kurį 180 dienų laikotarpį;

               (3)siekiant visapusiškai suderinti Sąjungos trumpalaikio buvimo tvarką, būtina naująją apibrėžtį įtvirtinti Sąjungos ir Antigvos ir Barbudos susitarime dėl trumpalaikio bevizio režimo;

               (4)2014 m. spalio 9 d. Taryba priėmė sprendimą, kuriuo Komisijai suteikiami įgaliojimai pradėti derybas dėl Susitarimo, kuriuo iš dalies keičiamas Europos bendrijos ir Antigvos ir Barbudos susitarimas dėl trumpalaikio bevizio režimo (toliau – Susitarimas);

               (5)derybos dėl Susitarimo su Antigva ir Barbuda sėkmingai baigtos jį parafavus 2016 m. spalio 28 d. pasikeičiant vyriausiųjų Sąjungos ir Antigvos ir Barbudos derybininkų laiškais;

               (6)Susitarimas turėtų būti pasirašytas, o prie jo pridedamos deklaracijos patvirtintos Sąjungos vardu;

               (7)šiuo sprendimu plėtojamos Šengeno acquis nuostatos, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB
                  18
               ; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (8)šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB
                  19
               ; todėl Airija nedalyvauja priimant šį sprendimą ir jis nėra jai privalomas ar taikomas,

               PRIĖMĖ ŠĮ SPRENDIMĄ:

               1 straipsnis

               Įgaliojama Sąjungos vardu pasirašyti Europos Sąjungos ir Antigvos ir Barbudos susitarimą, kuriuo iš dalies keičiamas Europos bendrijos ir Antigvos ir Barbudos susitarimas dėl trumpalaikio bevizio režimo (toliau – Susitarimas), su sąlyga, kad Susitarimas bus sudarytas.

               Susitarimo tekstas pridedamas prie šio sprendimo.

               2 straipsnis

               Sąjungos vardu patvirtinamos prie šio sprendimo pridedamos deklaracijos.

               3 straipsnis

               Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.

               4 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 182, 2013 6 29, p. 1.

                     (2)
                  OL L 239, 2000 9 22, p. 19.

                     (3)
                  OL L 105, 2006 4 13, p. 1.

                     (4)
                  OL L 243, 2009 9 15, p. 1.

                     (5)
                  OL L 081, 2001 3 21, p. 1.

                     (6)
                  OL L 169, 2009 6 30, p. 3.

                     (7)
                  OL L 169, 2009 6 30, p. 24.

                     (8)
                  OL L 169, 2009 6 30, p. 10.

                     (9)
                  Su Brazilija ES sudarė du susitarimus. Vieną susitarimą, skirtą paprastų pasų turėtojams (OL L 255, 2012 9 21, p. 4), ir atskirą susitarimą, skirtą diplomatinių, tarnybinių ir oficialių pasų turėtojams (OL L 66, 2011 3 12, p. 2).

                     (10)
                  OL L 169, 2009 6 30, p. 17.

                     (11)
                  OL L 169, 2009 6 30, p. 38.

                     (12)
                  OL L 169, 2009 6 30, p. 31.

                     (13)
                  Plg. susitarimų straipsnius „Tikslas“ ir „Buvimo trukmė“.

                     (14)
                  COM(2014) 468 final.

                     (15)
                  Tarybos sprendimas, kuriuo Komisijai suteikiami įgaliojimai pradėti derybas siekiant iš dalies pakeisti susitarimus dėl trumpalaikio bevizio režimo, kuriuos Europos Sąjunga (Bendrija) yra sudariusi su Antigva ir Barbuda, Bahamų Sandrauga, Barbadosu, Brazilijos Federacine Respublika, Mauricijaus Respublika, Sent Kitso ir Nevio Federacija ir Seišelių Respublika, priimtas 2014 m. spalio 9 d.

                     (16)
                  COM(2016) 194 final.

                     (17)
                  2013 m. birželio 26 d. Europos Parlamento ir Tarybos reglamentas (ES) Nr. 610/2013, kuriuo iš dalies keičiami Europos Parlamento ir Tarybos reglamentas (EB) Nr. 562/2006, nustatantis taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas), Konvencija dėl Šengeno susitarimo įgyvendinimo, Tarybos reglamentai (EB) Nr. 1683/95 ir (EB) Nr. 539/2001 bei Europos Parlamento ir Tarybos reglamentai (EB) Nr. 767/2008 ir (EB) Nr. 810/2009 (OL L 182, 2013 6 29, p. 1).

                     (18)
                  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

                     (19)
                  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

    ---documentbreak---

               EUROPOS KOMISIJA
            Briuselis, 2017 07 27
            COM(2017) 393 final
            PRIEDAS
            prie
            Pasiūlymo dėl Tarybos sprendimo
            dėl Europos Sąjungos ir Antigvos ir Barbudos susitarimo, kuriuo iš dalies keičiamas Europos bendrijos ir Antigvos ir Barbudos susitarimas dėl trumpalaikio bevizio režimo, pasirašymo

               PRIEDAS

               SUSITARIMAS

               Europos Sąjungos ir Antigvos ir Barbudos susitarimas, kuriuo iš dalies keičiamas Europos bendrijos ir Antigvos ir Barbudos susitarimas dėl trumpalaikio bevizio režimo

               EUROPOS SĄJUNGA

               ir

               ANTIGVA IR BARBUDA,

               toliau kartu – Susitariančiosios Šalys,

               ATSIŽVELGDAMOS į Europos bendrijos ir Antigvos ir Barbudos susitarimą dėl trumpalaikio bevizio režimo (toliau – Susitarimas), kuris įsigaliojo 2010 m. gegužės 1 d.,

               PATVIRTINDAMOS, kad svarbu palengvinti žmonių tarpusavio ryšius,

               ATKREIPDAMOS DĖMESĮ Į TAI, kad Susitarimas skirtas Susitariančiųjų Šalių piliečių naudai,

               ATSIŽVELGDAMOS Į TAI, kad Susitarime nustatyta trumpalaikio buvimo apibrėžtis (trys mėnesiai per šešių mėnesių laikotarpį nuo pirmo atvykimo) nepakankamai tiksli ir visų pirma tai, kad dėl formuluotės „nuo pirmojo atvykimo dienos“ gali kilti abejonių ir klausimų,

               PRISIMINDAMOS, kad 2013 m. birželio 26 d. Reglamentu (ES) Nr. 610/2013 nustatyti horizontaliojo pobūdžio ES „vidaus“ vizų ir sienų acquis pakeitimai ir trumpalaikis buvimas apibrėžtas kaip „90 dienų per bet kurį 180 dienų laikotarpį“,

               ATSIŽVELGDAMOS Į TAI, kad atvykimo ir išvykimo sistemai, kurią turi įdiegti Europos Sąjunga, reikalinga vienoda ir tiksli trumpalaikio buvimo apibrėžtis, taikytina visiems trečiųjų šalių piliečiams,

               NORĖDAMOS užtikrinti sklandų keliautojų srautą Susitariančiųjų Šalių sienos perėjimo punktuose,

               DAR KARTĄ PATVIRTINDAMOS, kad Susitarimas taikomas visų Europos Sąjungos valstybių narių, išskyrus Jungtinę Karalystę ir Airiją, piliečiams,

               ATSIŽVELGDAMOS į Protokolą dėl Jungtinės Karalystės ir Airijos pozicijos dėl laisvės, saugumo ir teisingumo erdvės ir Protokolą dėl Šengeno acquis integravimo į Europos Sąjungos teisės sistemą, pridėtus prie Europos Sąjungos sutarties ir prie Sutarties dėl Europos Sąjungos veikimo, ir patvirtindamos, kad šio Susitarimo nuostatos netaikomos Jungtinei Karalystei ir Airijai,

               SUSITARĖ:

               1 straipsnis

               Susitarimas iš dalies keičiamas pagal šio straipsnio nuostatas:

               (1)pavadinime ir 3 straipsnio 5 dalyje, 6 straipsnio 1 dalyje ir 8 straipsnio 7 dalyje žodis „bendrija“ pakeičiamas žodžiu „Sąjunga“;

               (2)1 straipsnyje frazė „trims mėnesiams per šešių mėnesių laikotarpį“ pakeičiama fraze „90 dienų per bet kurį 180 dienų laikotarpį“;

               (3)4 straipsnio 1 dalis pakeičiama taip:

               „Europos Sąjungos piliečiai Antigvos ir Barbudos teritorijoje gali būti ne ilgiau kaip 90 dienų per bet kurį 180 dienų laikotarpį.“;

               (4)4 straipsnio 2 dalis pakeičiama taip:

               „Antigvos ir Barbudos piliečiai valstybių narių, taikančių visą Šengeno acquis, teritorijoje gali būti ne ilgiau kaip 90 dienų per bet kurį 180 dienų laikotarpį. Tas laikotarpis apskaičiuojamas neatsižvelgiant į buvimą valstybėje narėje, kuri dar netaiko viso Šengeno acquis.

               Antigvos ir Barbudos piliečiai kiekvienos valstybės narės, kuri dar netaiko viso Šengeno acquis, teritorijoje gali būti ne ilgiau kaip 90 dienų per bet kurį 180 dienų laikotarpį, neatsižvelgiant į apskaičiuotą buvimo valstybių narių, kurios taiko visą Šengeno acquis, teritorijoje laikotarpį.“;

               (5)4 straipsnio 3 dalyje žodžiai „tris mėnesius“ pakeičiami žodžiais „90 dienų“, o žodis „Bendrijos“ – žodžiu „Sąjungos“;

               (6)Paskutinis 8 straipsnio 4 dalies sakinys pakeičiamas taip:

               „Jei priežasčių, dėl kurių sustabdytas šio Susitarimo taikymas, nebelieka, taikymą sustabdžiusi Susitariančioji Šalis nedelsdama informuoja apie tai kitą Susitariančiąją Šalį ir panaikina tą sustabdymą.“

               2 straipsnis

               Šį Susitarimą Susitariančiosios Šalys ratifikuoja arba tvirtina pagal savo atitinkamas procedūras ir jis įsigalioja pirmą kito mėnesio dieną praėjus penkiems mėnesiams po to, kai paskutinė Susitariančioji Šalis praneša kitai, kad pirmiau nurodytos procedūros yra baigtos.

               Pasirašytas du tūkstančiai septynioliktųjų metų ... mėn. … d. [vieta] dviem egzemplioriais anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis; tekstai kiekviena šių kalbų yra vienodai autentiški.

               Europos Sąjungos vardu

               Antigvos ir Barbudos vardu

               BENDRA DEKLARACIJA DĖL ISLANDIJOS, NORVEGIJOS, ŠVEICARIJOS IR LICHTENŠTEINO

               Pageidautina, kad Norvegijos, Islandijos, Šveicarijos bei Lichtenšteino valdžios institucijos ir Antigvos ir Barbudos valdžios institucijos nedelsdamos iš dalies pakeistų dvišalius susitarimus dėl trumpalaikio bevizio režimo pagal šiame Susitarime nustatytas sąlygas.

               Bendra deklaracija dėl 90 dienų laikotarpio per bet kurį 180 dienų laikotarpį išaiškinimo

               Susitariančiosios Šalys sutaria, kad maksimalus 90 dienų laikotarpis per bet kurį 180 dienų laikotarpį, kaip nustatyta Susitarimo 4 straipsnyje, reiškia nepertraukiamą buvimo laikotarpį arba kelis laikotarpius iš eilės, kurių bendra trukmė neviršija 90 dienų per bet kurį 180 dienų laikotarpį.

               Sąvoka „per bet kurį“ reiškia, kad taikomas slankus 180 dienų ataskaitinis laikotarpis, kai, siekiant patikrinti, ar ir toliau tenkinamas 90 dienų per bet kurį 180 dienų laikotarpį reikalavimas, atsižvelgiama į kiekvieną buvimo dieną per pastarąsias 180 dienų. Be kita ko, tai reiškia, kad naujas buvimo iki 90 dienų laikotarpis leidžiamas, jei šalyje nebūta nepertraukiamą 90 dienų laikotarpį.

               ________